Churandy Martina, tremendo evento 28 di aprel entre selekshonnan di Hulanda, Ukraina, Bèlgika Suisa.
BLUE BAY—Un kantidat di riba 100 atleta di pista lo yega Kòrsou den kuadro di nan preparashon pa kampeonato mundial atletismo di estafèt na Bahamas 4 i 5 di Mei próksimo.
Unu di e promotornan ta Churandy Martina Foundation i Blue Bay, unda e atletanan lo aloká. Ta trata di selekshonnan di Suisa, Bèlgika, Hulanda i Ukraina, kual pais su atletanan ta pasando den momentonan difísil.
https://www.facebook.com/share/v/tTMWkkoSYL3QGFyz/?mibextid=oFDknk (Klik pa wak Vidio)
E logro ta unu importante pa Kòrsou, den kuadro di promoshon pa nos isla komo sede di entrenamentu. No ta fásil pa por akapará un logra asina grandi i ta oportunidat pa Kòrsou por aktivá riba esaki. E kampeonato mundial na Bahamas, ta sirbi alabes komo evento pa mas ku 40 selekshon di pais kompetí pa klasifikashon Weganan Olímpiko pa Paris e aña aki.
E bishita si atletanan di Ukraina, prinsipalmente ta unu sumamente emoshonal mirando e guera ku e pais ta pasando aden. Ta spera e selekshon yega Kòrsou despues di 17 Aprel unda riba 28 di Aprel nan lo kompetí den stadion Ergilio Hato, den kuadro di nan preparashonnan pa Bahamas.